Ďumbierske sedlo

Ďumbierske sedlo () je sedlo v ďumbierskej časti Nízkych Tatier. 

Je to výrazná trávnatá zníženina, ktorou sa od juhovýchodu pripája k hlavnému hrebeňu pohoria masív Králičky. V sedle stojí Chata generála Milana Rastislava Štefánika, pri ktorej je križovatka turistických chodníkov. Východne od sedla pramení Štiavnica, pretekajúca rovnomennou dolinou.

Turistické trasy 
Sedlo je križovatkou turistických chodníkov a je prístupné: 
  červeno značenou hrebeňovkou Nízkych Tatier (turistická magistrála Cesta hrdinov SNP) z východu od sedla Čertovica, resp. zo západu od Chopku
  zeleno značenou trasou z horského strediska Trangoška (, prístup: bus, auto z Brezna, Podbrezovej) cez Trangošskú dolinu
  žlto značenou trasou z Mýta pod Ďumbierom cez Mlynnú dolinu
  žlto značenou trasou z Vyšnej Boce cez Starobociansku dolinu a Bocianske sedlo
  modro značeným traverzom od chaty Kosodrevina (horná stanica lanovky zo Srdiečka, Chopok Juh)
  modro značenou trasou z Liptovského Jána pozdĺž potoka Štiavnica cez Jánsku dolinu a dolinu Štiavnica

Zdroj 
 Poloha na turistickej mape

Sedlá Nízkych Tatier
Liptov